28. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 134/3374 της 26 Αυγ./4 Σεπτ.  1976 (ΦΕΚ Β΄ 1084) Περί χορηγήσεως εκτάκτου οικονομικής ενισχύσεως εις τους συνταξιούχους του Ταμείου Επικουρικής Ασφαλίσεως Αρτοποιών. Έχοντες υπ’ όψει: 1.Τας διατάξεις της παρ.3 του άρθρου 1 του Ν.Δ. 4577/1966 "περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινων διατάξεων". 2.Την γνώμην του Δ.Σ. του Ταμείου Επικ. Ασφαλίσεως Αρτοποιών, υποβληθείσαν ημίν δια της υπ’ αριθ. 6608/20-8-76 αναφοράς αυτού, αποφασίζομεν: Εγκρίνομεν την χορήγησιν εκτάκτου οικονομικής ενισχύσεως δια το έτος 1976 εις τους συνταξιούχους του Ταμείου Επικ. Ασφαλίσεως Αρτοποιών ων το δικαίωμα συνταξιοδοτήσεως εμπίπτει εις το μέχρι 31-12-75 χρονικόν διάστημα, ανερχομένης εις το ποσόν μιας μηνιαίας συντάξεως. 